FISKESAMLINGER Fiskesamling er et alternativ til en længdesamling imellem 2 bordplader, placeret omkring en kogepladeudskæring. Forstykke og bagstykke ilægges omkring en udskæring med samling t.h. og t.v. for denne. Samlingen monteres med et lille beslag, et minimum af fas og limes derefter med montagelim. Fiskesamlinger kan tilbydes til både nedfældet og planlimet kogezone, dog kræver en planlimning med fiskesamling at Billeschou A/S står for opmålingen. Bordplademateriale udskæres til forstykke og bagstykke omkring kogezonen. De to materialestykker monteres med bordplade på hver side af kogezonen med et lille beslag inde i selve bordpladen og er derved ikke synlig. Mellem pladerne vil der være en lille fas som fuges. Billeschou A/S anbefaler at anvende fiskesamlingen til køkkener der er længere end rå-pladernes længde. Løsningen er en flot, stærk og prisrigtig mulighed i køkkener hvor der er brug for lange bordplader. Slutbruger skal være opmærksom på, at evt. mønster ikke fortsættes mellem plader og for- bagstykke. Har slutbruger valgt montage fra Billeschou A/S er fugearbejde i fiskesamlingen inkluderet. Læs mere om fiskesamlinger i vores folder – hent den her.